cyanic-selkie/wikianc huggingface dataset:
கோத்தா கெலாங்கி
கோத்தா கெலாங்கி என்பது (மலாய்:Tapak Arkeologi Kota Gelanggi; ஆங்கிலம்:Kota Gelanggi Archaeological Site; சீனம்:亞庇考古遺址) மலேசியா, ஜொகூர் மாநிலத்தில் புராதன இடிபாடுகள் கொண்ட இடமாகும். தீபகற்ப மலேசியாவின் மிகப் பழமையான நாகரிகம் இருந்தததாகக் கருதப்படும் பண்டைய நகரங்களில் கோத்தா கெலாங்கி தொல்லியல் தளமும் ஒன்றாகக் கருதப்படுகிறது. இன்றைய ஜொகூர் மாநிலத்தின் கோத்தா திங்கி நகரத்திற்கு வட மேற்கில் 24 கி.மீ. தொலைவில் அமைந்து உள்ளது.
கி.பி. 650 தொடங்கி கி.பி. 900 வரையிலும், ஸ்ரீ விஜயம் பண்டைய பேரரசின் முதல் தலைநகரமாகவும்; தென்கிழக்கு ஆசியாவின் தீபகற்ப மலேசியாவில் மிகப் பழமையான இராச்சியங்களில் ஒன்றாகவும்; அறிவிக்கப்பட்ட ஒரு தொல்பொருள் தளமாகும்.
இந்தத் தளத்தைப் பற்றி, 2005 பிப்ரவரி 3-ஆம் தேதி, மலேசியப் பத்திரிகைகளால் ஒரு கண்டுபிடிப்பு என அறிவிக்கப்பட்டது. மலேசியாவின் ‘தி ஸ்டார்’ நாளிதழும் இந்தச் செய்தியை வெளியிட்டது.
செஜாரா மெலாயு பதிவு செய்த கறுப்புக் கோட்டை
கோத்தா கெலாங்கி தொல்லியல் தளம், ஸ்ரீ விஜய பேரரசின் புரதானத் தலைநகரம் ஆகும். இந்தோனேசியா சுமத்திராவில் கி.பி. 650-ஆம் ஆண்டில் இருந்து கி.பி. 1377-ஆம் ஆண்டு வரை, ஸ்ரீ விஜய பேரரசு செல்வச் செழிப்புடன் சுமத்திராவை ஆட்சி செய்த ஒரு மாபெரும் பேரரசு ஆகும்.
இந்த ஸ்ரீ விஜய பேரரசின் கிளை அரசாங்கங்கள் தென்கிழக்கு ஆசியாவின் பல பகுதிகளில் ஆட்சி செய்து உள்ளன. செஜாரா மெலாயு என்பது பழம் பெரும் நூல். இது 1500 ஆண்டு கால வரலாற்றுக் குறிப்புகளைக் கொண்ட ஒரு காப்பியம். அதில் கோத்தா கெலாங்கியைப் பற்றி பல குறிப்புகள் உள்ளன.
ஜொகூர் ஆற்றின் வடக்கே மேல் பகுதியில், கோத்தா கெலாங்கியின் பிரதான கோட்டை இருந்து இருக்கிறது. அந்தக் கோட்டை கரும் கற்களால் நிர்மாணிக்கப்பட்டு உள்ளது. கெலாங்கி எனும் சொல் ஒரு தாய்லாந்துச் சொல்லாகவும் இருக்கலாம் என்றும் செஜாரா மெலாயு குறிப்புகள் சொல்கின்றன.
சயாமிய நாட்டுப்புறக் கதைகளில் கோத்தா கெலாங்கி
கோத்தா கெலாங்கி என்பது தாய்லாந்து சொல்லான குளோங் - கியோவ் (Ghlong-Keow) எனும் சொல்லில் இருந்து வந்து இருக்கலாம் என்றும் கருதப் படுகிறது. இந்த நகரம் சயாமிய நாட்டின் ஆயோத்தியா இராச்சியத்தின் (Ayutthaya Kingdom) ஒரு பகுதியாக இருந்து இருக்கலாம் என்றும் ஆய்வாளர்கள் நம்புகிறார்கள். பண்டைய சயாமிய நாட்டுப்புறக் கதைகளிலும் கோத்தா கெலாங்கியைப் பற்றிச் சொல்லப் படுகிறது.
கோத்தா கெலாங்கி தமிழ் கல்வெட்டுகள்
1025-ஆம் ஆண்டில் கங்கா நகரம் அரசை அழித்த பின்னர், தென்னிந்தியச் சோழ வம்சத்தை சார்ந்த இராஜேந்திர சோழர், கோத்தா கெலாங்கி நகரத்தையும் தாக்கியதாகப் பண்டைய தமிழ் கல்வெட்டுகள் சான்று காட்டுகின்றன. கோத்தா கெலாங்கியில் சில கல்வெட்டுகள் கிடைத்தன. அவை தமிழ் மொழியில் எழுதப் பட்டவை. 1025-ஆம் ஆண்டு இராஜேந்திர சோழன், இந்தக் கோத்தா கெலாங்கியின் மீது படையெடுத்தார் என்று கல்வெட்டு ஆவணங்கள் சொல்கின்றன.
ஐரோப்பிய வரைபடங்களில் கோத்தா கெலாங்கி
மலாய் தீபகற்பத்தின் தெற்கு முனையில் போலேபி (அதாவது கெலாங்கி) எனப்படும் நகரம் இருப்பத்தை பழைய ஐரோப்பிய வரைபடங்கள் எடுத்துக் காட்டுகின்றன. சீனா நாட்டு வணிகர்கள்; அராபிய வணிகர்கள்; உள்நாட்டு வணிகர்களுடன் பண்டமாற்று வியாபாரம் செய்து இருக்கிறார்கள். பூகிஸ் மக்களும் வணிகம் செய்து இருக்கிறார்கள்.
பேராக் புருவாஸ், பீடோர் பகுதிகளில் கங்கா நகரம் (Gangga Negara); கெடாவில் கடாரப் பள்ளத்தாக்கு (Bujang Valley); கோத்தா கெலாங்கி புரதான நகரம்; பகாங் சமவெளி நகரம்; தாமரலிங்கா அரசு (Tambralinga); பான் பான் அரசு (Pan Pan) ஆகிய இடங்கள் ஸ்ரீ விஜய பேரரசின் ஆளுமையின் கீழ் இருந்து உள்ளன.
சுங்கை மாடேக், சுங்கை லெங்கியூ ஆறுகள்
கோத்தா கெலாங்கி அடர்ந்த காடுகளில் லெங்கியூ நீர்த் தேக்கம் இருக்கிறது (Linggiu Reservoir). அருகில் சுங்கை மாடேக், சுங்கை லெங்கியூ ஆறுகள் ஓடுகின்றன. சிங்கப்பூருக்குத் தேவையான குடிநீர் இங்கே இருந்துதான் அந்தக் குடியரசிற்குப் போகிறது.
கோத்தா கெலாங்கி நிலப் பகுதி ஜொகூர் மாநிலத்திற்குச் சொந்தமானது. 140 சதுர கி.மீ. பரப்பளவு கொண்டது. இருப்பினும் அந்த நீர்த் தேக்கத்தையும், அதைச் சுற்றி உள்ள நீர்ப்பிடிப்பு பகுதிகளையும் சிங்கப்பூர் அரசாங்கம் தான் (Public Utilities Board (PUB) of Singapore) இன்று வரை பரமாரித்து வருகின்றது.
ஒரு நூறு வருடங்களுக்கு முன்னாலேயே சிங்கப்பூர் அரசு ஜொகூர் அரசுடன் குடிநீர் ஒப்பந்தம் செய்து கொண்டது. ஜொகூர் மாநில அரசாங்கத்தின் அனுமதியுடன் சின்ன ஒரு சிங்கப்பூர் பிரதேச இராணுவமே அந்த லிங்கியூ காட்டுக்குள் இருக்கிறது.
ரேய்மி செ ரோஸ்
ரேய்மி செ ரோஸ்(Raimy Che-Ross) என்பவர் ஒரு மலேசிய வரலாற்று ஆய்வாளர். கோத்தா கெலாங்கியைப் பற்றிய சான்றுகளைத் திரட்டுவதற்கு பன்னிரண்டு ஆண்டுகள், உலகம் பூராவும் சுற்றி வந்து இருக்கிறார். கோட்டைக்கு மேலே விமானத்தின் வழி பறந்து வான்படங்களையும் எடுத்தார்.
இந்தச் சான்றுகளைக் கொண்டு 2004-ஆம் ஆண்டில் கோத்தா கெலாங்கி காணாமல் போன நகரம் எனும் ஓர் ஆய்வு நூலை வெளியிட்டார்.
போன்ற நிறுவனங்களைச் சேர்ந்த வரலாற்று நிபுணர்களிடம் தன் ஆய்வுகளைச் சமர்ப்பித்து இருக்கிறார்.
இந்திய மயமான பேரரசு
’காணாமல் போன நகரம்’ என்று எதுவுமே இல்லை என்பதுதான் அந்தச் செய்தி. அப்போது மலேசிய தொல்பொருள் அருங்காட்சியகக் கழகத்தின் காப்பாளராக காலீட் செயட் அலி (Khalid Syed Ali, Curator of Archaeology in the Department's Research and Development Division) என்பவர் இருந்தார்.
காலீட் செயட் அலி சொன்னார்: நாங்கள் ஓராண்டு ஆய்வு செய்து பார்த்தோம். காணாமல் போன நகரம் என்று எந்த அடையாளமும், எந்த ஆதாரமும் கிடைக்கவில்லை என்று சொன்னார்.
கோத்தா கெலாங்கியின் ஆய்வுகள்
ரேய்மி செ ரோஸ் மீண்டும் சான்றுகளை முன்வைத்தார். ஆக்கப் பூர்வமான நடவடிக்கைகள் எடுக்கப்படும் என்று மீண்டும் சொல்லப் பட்டது. அதோடு கோத்தா கெலாங்கியின் ஆய்வுகள் நிறுத்தப் பட்டன.
பிரித்தானிய ஆய்வாளர்கள்
அதன் பின்னர் 1920-ஆம் ஆண்டில், சர் ரிச்சர்ட் வின்ஸ்டெட் (Sir Richard Olof Winstedt 1878–1966) என்பவரும் அதை உறுதி படுத்தி இருக்கிறார்.
அடுத்து 1960-ஆம் ஆண்டுகளில் ஜெரால்ட் கார்டனர் (Gerald Gardner 1884–1964) எனும் ஆய்வாளரும் அதை உறுதிபடுத்தி இருக்கிறார்.
சர் ரிச்சர்ட் வின்ஸ்டெட்
ஆக ஒரு நூறு ஆண்டுகளுக்கு முன்னாலேயே கோத்தா கெலாங்கியைப் பற்றி சர் ரிச்சர்ட் வின்ஸ்டெட் சொல்லி இருக்கிறார். தவிர கம்போடியாவில் இருக்கும் அங்கோர் வாட்; சுமத்திராவில் இருக்கும் போரோபுதூர் (Borobudur) ஆலயங்களைக் காட்டிலும் கோத்தா கெலாங்கி மிகப் பழமை வாய்ந்தது என்றும் மலேசிய ஆய்வாளர் ரேய்மி செ ரோஸ் சொல்லி இருக்கிறார்.
ரேய்மி செ ரோஸ் ஆய்வுகள் செய்யும் போது, கோத்தா கெலாங்கியின் மதில் சுவர்கள் நிறையவே சேதம் அடைந்து காணப் பட்டன. இருந்தாலும் உள்ளே கட்டடங்கள்; சுவர்கள்; கல்லறைகள்; நிலவறைகள் இன்னும் புதைந்த நிலையில் கிடக்கின்றன என்றும் உறுதியாகச் சொன்னார்.
ஒரு காலத்தில் கோத்தா கெலாங்கி ஒரு வியாபார மையமாக இருந்து இருக்கிறது. தவிர புத்த மதத்தின் தலைமை மையமாகவும் விளங்கி இருக்கிறது.
ஜொகூர் இந்தியர் வரலாற்று மீட்புக் குழு
கோத்தா கெலாங்கி பகுதியில் ஸ்ரீ விஜய காலத்துக் தாமரைப் கற்படிவங்களும்; சோழர் காலத்துக் கல்வெட்டுகளும் கண்டுபிடிக்கப்பட்டு உள்ளன. ஜொகூர் ஆற்றின் கரையோரப் பகுதியில் அந்தத் தாமரைப் படிவங்கள்; கல்வெட்டுகள் காணப் படுகின்றன.
அவை ஜொகூர் இந்தியர் வரலாற்று மீட்புக் குழுவின் தலைவர் கணேசன் ஆய்வுகளின் கண்டுபிடிப்புகள். இந்தப் படிவங்கள் எப்போது செதுக்கப் பட்டவை என்று தெரியவில்லை. ஆனால் அவை இராஜாராஜன் சோழர் காலத்துக் கல்வெட்டுகள் என்று உறுதியாக நம்பப் படுகிறது.
கி.பி. 1025-ஆம் ஆண்டு சோழர் காலத்து நாணயங்களில் காணப்பட்ட அதே வரைப் படிவங்கள், ஜொகூர் ஆற்றின் கரையோரப் பகுதியின் கற்பாறைகளிலும் செதுக்கப்பட்டு உள்ளன. கல்வெட்டுப் பாறைகள் ஆற்றின் சில இடங்களில் காணப் படுகின்றன.
கோத்தா கெலாங்கி பூர்வீகக் குடிமக்கள்
கோத்தா கெலாங்கி புராதன நகரம் சுங்கை தேபக் (Sungai Tebak) மற்றும் சுங்கை சென்டெரோக் (Sungai Senterok) எனும் இரு நதிகளுக்கு இடையில் அமைந்து இருந்தது. இங்கு வாழும் பூர்வீகக் குடிமக்கள் ’கோத்தா கெலாங்கி என்று ஒரு நகரம் இருக்கிறது. நாங்கள் பார்த்து இருக்கிறோம்’ என்று சொல்கிறார்கள்.
கோத்தா கெலாங்கி மலைக்காடுகளில் அறுபது பூர்வீகக் குடும்பங்கள் வாழ்கின்றன. பூர்வீகக் குடிமக்களின் தலைவராக தோக் பாத்தின் அப்துல் ரஹ்மான் (Tuk Batin Abdul Rahman) என்பவர் இருந்தார்.
அவர் சொன்னவை: ”அது ஒரு பெரிய நகரம். எங்களுடைய கிராமத்திற்குப் பக்கத்திலேயே இருக்கிறது. நான் நேராகப் பார்த்து இருக்கிறேன். அங்கே ஒரு கோட்டை இருக்கிறது. நாற்பது அடி நீளம். அந்தக் கோட்டையில் மூன்று பெரிய துவாரங்கள் உள்ளன.
1940 - 1950-ஆம் ஆண்டுகளில் மலாயா கம்யூனிஸ்டுகளின் ஆதிக்கம்
அந்தக் கோட்டைக்கு அருகில்தான் நானும் எங்களுடைய 50 குடும்பங்களும் தங்கி இருந்தோம். 1940 - 1950-ஆம் ஆண்டுகளில் மலாயா கம்யூனிஸ்டுகளின் ஆதிக்கம். அவர்களிடம் இருந்து பாதுகாக்க ஆங்கிலேயர்கள் எங்களை அங்கு இருந்து வேறு ஓர் இடத்திற்கு இடம் மாற்றினார்கள். மூன்று கிராமங்களில் தனித்து வாழ்ந்தோம்.
1930-களில் அந்தப் பகுதிக்கு வேட்டையாடப் போய் இருந்தேன். ஒருநாள் அந்தக் கோட்டைக்கு அருகிலேயே தடுமாறி விழுந்தேன்” என்றும் அந்தக் குடிமக்களின் தலைவர் சொன்னார்.
கோத்தா கெலாங்கி கோட்டை
அவரைத் தவிர தோக் பாத்தின் டாவுட் (Tuk Batin Daud) (வயது 66), தோக் பாத்தின் ஆடோங் (Tuk Batin Adong) (வயது 64) என்பவர்களும் கோத்தா கெலாங்கி கோட்டை இருப்பதாகச் சொல்கிறார்கள்.
நகரத்தின் கட்டமைப்பு; அதைச் சுற்றியுள்ள பகுதிகளைப் பற்றி தோக் பாத்தின் டாவுட் இப்படி விவரிக்கிறார். நகரம் உண்மையில் பெரியது. அதன் கட்டுமானம் ஓர் அரண்மனை போல் தெரிகிறது. அந்த நகரம் ஒரு காலத்தில் ஒரு பெரிய ராஜாவுக்கு சொந்தமானதாக இருந்து இருக்கலாம். அந்த அரண்மனையை அவர் பலமுறை கனவு கண்டதாகவும் சொல்கிறார்.
வெளி இணைப்புகள்
பகுப்பு:மலேசிய வரலாறு பகுப்பு:மலேசியாவின் தொல்லியற்களங்கள் பகுப்பு:ஜொகூர் பகுப்பு:ஜொகூர் மாநிலத்தில் உள்ள நகரங்கள்
பாறசாலை பி. பொன்னம்மாள்
'''பாறசாலை பி. பொன்னம்மாள்' (Parassala B. ponnammal''; 29 நவம்பர் 1924 – 22 சூன் 2021) இந்தியாவின் கேரள மாநிலத்தைச் சோ்ந்த கர்நாடக இசைக்கலைஞர் ஆவார். இவர் ஸ்ரீ பத்மநாபசுவாமி கோயிலின் புகழ்பெற்ற நவராத்திரி கொண்டாட்டங்களில் பெண்கள் பிரவேசித்தலையோ அல்லது கலந்துகொள்வதையோ தடைசெய்த 300 ஆண்டுகால பாரம்பரியத்தை உடைத்தெறிந்து, 2006 செப்டம்பர் 23 அன்று, திருவனந்தபுரத்தில் உள்ள நவராத்திரி மண்டபத்தில் பாடினார். திருவிதாங்கூர் அரச குடும்பத்தின் இளவரசர் ராம வர்மா அவர்களால் இது சாத்தியமானது.
ஆரம்ப கால வாழ்க்கை
பொன்னம்மாள் கேரள ஐயர் குடும்பத்தில் மகாதேவ ஐயர் மற்றும் பகவதி அம்மாள் ஆகியோருக்கு 1924 இல் இந்திய மாநிலமான கேரளாவின் திருவனந்தபுரம் மாவட்டத்திலுள்ள பாறசாலை என்ற ஊரில் பிறந்தார்.
பொன்னம்மாள் தான் ஒரு குழந்தையாக இருந்த போதே கர்நாடக இசையை கற்கத் தொடங்கினார். 1940களின் முற்பகுதியில் திருவனந்தபுரத்தில் புதிதாக தொடங்கப்பட்ட சுவாதி திருநாள் இசைக் கல்லூரியில் சேர்ந்த முதல் பெண் மாணவி பொன்னம்மாள் ஆவார். அங்கு "கான பூஷணம்" மற்றும் "கான பிரவீணா" படிப்புகளில் முதல் தரத்தில் தேர்ச்சி பெற்றார்.
பொன்னம்மாள் பல கர்நாடக  சங்கீத மேதைகள் மற்றும் பாடகர்களிடமிருந்து கர்நாடக இசையைக் கற்றுக்கொண்டார். பாபநாசம் சிவன், அரிகேசநல்லூர் முத்தையா பாகவதர் மற்றும் செம்மங்குடி சீனிவாச ஐயர் ஆகியோர் இவரது ஆசிரியர்களில் சிலர்.
தொழில்
திருவனந்தபுரத்தில் உள்ள காட்டன் ஹில் பெண்கள் உயர்நிலைப் பள்ளியில் சேர்ந்த பொன்னம்மாள் இசை ஆசிரியராக தனது இசைத் தொழிலைத் தொடங்கினார். பின்னர் திருவனந்தபுரத்தில் உள்ள சுவாதி திருநாள் இசைக் கல்லூரியில் கற்பித்தல் பீடத்தின் முதல் பெண் உறுப்பினரானார். அவர் திருப்பூணித்துறையில் அமைந்துள்ள ராதா லெட்சுமி விலாசம்  இசை மற்றும் நுண்கலைகள் கல்லூரியின் தலைமை தாங்கும் முதல் பெண் தலைமை ஆசிரியரானார்.
இவர் குருவாயூர் பூரேச சுப்ரபதம், திரிசிவபுரேச சுப்ரபாதம், உத்சவ பிரபந்தம், நவராத்திரி கிரித்தி, மீனாம்பிகா ஸ்தோத்ரம் போன்ற இசை நிகழ்ச்சிகளில் ஐரயம்மன் தம்பி மற்றும் திரு. கே. சி. கேசவ பிள்ளை ஆகியோருடன் இணைந்து பாடினார்.
பொன்னம்மாள் இந்தியாவிலும் வெளிநாட்டிலும் பல்வேறு இசைக் கச்சோிகளை நிகழ்த்தியுள்ளார்.
அங்கீகாரம்
பொன்னமாள் தனது இசைப் பயனத்தில் பல்வேறு விருதுகள் மற்றும் கௌரவங்களைப் பெற்றுள்ளார். இவரது இசை சாதனைகளுக்காக 2017 ஆம் ஆண்டு புது தில்லியில் நடைபெற்ற விழாவில் நாட்டின் நான்காவது மிக உயரிய விருதான பத்மஸ்ரீ விருதை இந்திய அரசாங்கம் வழங்கி பெருமைப்படுத்தி உள்ளது. . 2015 ஆம் ஆண்டு மார்ச் மாதம் 23 ஆம் தேதி பொன்னமாளுக்கு சென்னையைச் சோ்ந்த நுண்கலை மன்றத்தால் வாழ்நாள் சாதனையாளர் விருது வழங்கப்பட்டது. இது தவிர
2016 ஆம் ஆண்டு எம்.ஜி.ராதாகிருஷ்ணன் விருது 2012 ஆம் ஆண்டு சங்க பிரபாகர விருதும் 2009 ஆம் ஆண்டு விநாயகர் சர்மா கல்வி மற்றும் தொண்டு சங்கத்தால் நிறுவப்பட்ட அமைப்பால் ''எஸ். கணேஷா சர்மா விருதும்'' 2009 ஆம் ஆண்டு இசை நாடக் அகாடமி விருதும் 2009 ஆம் ஆண்டு சுவாதி சங்க புராஸ்கரம் விருதும் 2009 ஆம் ஆண்டு ஸ்ரீ குருவாயூரப்பன் செம்பாய் புராஸ்கரம் விருதும் இவருக்கு வழங்கப்பட்டுள்ளது.
குடும்பம்
இவரது கணவர் ஆர். தேவநாயகம் ஐயர் முன்பே காலமாகிவிட்டார். டி. மகாதேவன், டி. சுப்பிரமணியம் ஆகிய இரு பிள்ளைகள் உள்ளனர்.
இறப்பு
பொன்னம்மா அவர்கள் 2021 ஜூன் 22 ஆம் நாள் திருவனந்தபுரத்தில் தனது 96-வது அகவையில் உயிர் நீத்தார்.
வெளி இணைப்புகள்
பகுப்பு:1924 பிறப்புகள் பகுப்பு:2021 இறப்புகள் பகுப்பு:கருநாடக இசைப் பாடகர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:திருவனந்தபுரம் மாவட்ட நபர்கள்
ஒரிச்சேரி விளையாட்டு மாரியம்மன் கோயில்
ஒரிச்சேரி விளையாட்டு மாரியம்மன் கோயில் தமிழ்நாட்டில் ஈரோடு மாவட்டம், ஒரிச்சேரி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் ஒன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:ஈரோடு மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எண்கண் முருகன் கோயில்
எண்கண் முருகன் கோயில் தமிழ்நாடு திருவாரூர் மாவட்டத்தில்  திருவாரூரிலிருந்து 13 கிலோமீட்டர் தொலைவில் உள்ள எண்கண் கிராமத்தில் உள்ள எண்கண் பிரம்மபுரீசுவரர் கோயிலில் ஒரு தனி சன்னதியாக உள்ள கோயிலாகும்.
முருகன் சன்னதி
முருகன் சன்னதிக்கு தெற்கு நோக்கிய வாயிலின் வழியே செல்லலாம்.
புராண வரலாறு
பிரபலமான செவிவழிக் கதைகளின்படி, இந்த கோவிலில் முருகன் சிலையை செதுக்கிய சிற்பி, சிக்கல் மற்றும் எட்டுகுடி ஆகிய இடங்களில் சிற்பத்தை செதுக்கிய அதே நபர் எனப்படுகிறது. சிக்கலில் சிலை சிற்பம் செய்தபின், அச்சிற்பி தனது வலது கட்டைவிரலை வெட்டிகொண்டார், அதனால் அவர் சிக்கலில் உள்ள உருவத்தின் அழகை மிஞ்சும் எதையும் எங்கும் உருவாக்க மாட்டார் என்பதை உறுதிசெய்தார். எட்டுகுடி சிலை வடிவத்தை சிற்பிய பிறகு, அவர், அதன் அழகு சிக்கலில் உள்ள சிற்பத்தை மிஞ்சியதாக உணர்ந்து, தன்னை தண்டித்துக்கொள்ள தன் கண்களை குருடாக்கிக்கொண்டார். ஆகவே அவர், எங்கணில் முருகனின் சிலையை சிற்பம் போது, ஒரு பெண்ணின் உதவியை நாடினார். அப்போது தவறி அவர், அந்தப் பெண்ணின் ஒரு விரலை வெட்டி, இரத்தம் வெளியேற தொடங்கியது. இந்த இரத்தத் துளிகள் அவரது கண்களில் விழுந்து அவரது கண்களை குணப்படுத்தியது. சிற்பி பார்க்கமுடிவதை உணர்ந்தவுடன், ஆச்சரியத்துடன் "எங்கண்!" தமிழ் மொழியில் "என் கண்கள்" என்று பொருள்.
புகைப்படத்தொகுப்பு
பகுப்பு:திருவாரூர் மாவட்டத்திலுள்ள முருகன் கோயில்கள்
குல்திகா வனவிலங்கு சரணாலயம்
குல்திகா வனவிலங்கு சரணாலயம் (Kuldiha Wildlife Sanctuary என்பது ( Odia  ) இந்தியாவின் ஒடிசாவின் பாலசோர் மாவட்டத்தில் அமைந்துள்ளது. இந்த சரணாலயம் சோட்டா நாக்பூர் பீடபூமி பகுதியில் 272.75 km2 பரப்பளவில் பரவியுள்ளது. இது சுகுபாடா மற்றும் நேட்டோ மலைத்தொடர்கள் வழியாக சிமிலிபால் தேசிய பூங்காவுடன் இணைக்கப்பட்டுள்ளது. இது கிழக்கு மேட்டுநில ஈர இலையுதிர் காடுகள் சுற்றுச்சூழல் மண்டலமாக வகைப்படுத்தப்பட்டுள்ளது.
விளக்கம்
குல்திகா வனவிலங்கு காப்பகம் 4 சனவரி 1984 அன்று ஒரு சரணாலயமாக அறிவிக்கப்பட்டது. சிமிலிபால், குல்திகா மற்றும் அட்கர் வனவிலங்கு காப்பகங்களில் பரவியுள்ள மயூர்பஞ்ச் யானைகள் காப்பகத்தினால் இது பிரபலமானது. குல்திகாவில் உள்ள யானைகள் காப்பகம் தெண்டா யானைகள் காப்பகம் என்று அழைக்கப்படுகிறது. விலங்கு பிரியர்கள் யானைகள் குளிப்பதையோ அல்லது காப்பகத்தின் வழியாக ஓடும் ஒரு சிறிய ஓடையில் தண்ணீர் குடிப்பதையோ பார்ப்பதற்காக கார்சிமுலியாவில் ஒரு காட்சி கோபுரம் உள்ளது. குல்திகா சரணாலயம் நுழைவாயில், ஜடாச்சுவா மற்றும் ரிஷியா ஆகிய இடங்களில் குடிசைகள், கூடாரங்கள் மற்றும் சில கொங்கிறீற்றுக் கலப்பி வீடுகளில் இரவு தங்கும் வசதியுள்ளது. ஆனால் இரவு தங்குவதற்கு முன்பதிவு செய்ய வேண்டும். பொதுவாகச் சூலை மற்றும் செப்டம்பர் மாதங்களுக்கு இடைப்பட்ட உச்ச பருவ மழைக்காலத்தில் இச்சரணாலயம் பார்வையாளர்களுக்கு மூடப்படும். 2012-ல் சிம்லிபால் மற்றும் குல்திகா காடுகளில் ஏற்பட்ட பெரிய தீ, தாவரங்கள் மற்றும் விலங்கினங்களுக்குக் குறிப்பிடத்தக்கச் சேதத்தை ஏற்படுத்தியது. ஆகத்து 2013-ல் இந்த சரணாலயம் சுற்றுச்சூழல் உணரிட மண்டலமாக அரசாங்கத்தால் அறிவிக்கப்பட்டுள்ளது.
தாவரங்கள் மற்றும் விலங்கினங்கள்
link=//upload.wikimedia.org/wikipedia/commons/thumb/5/5f/Black-crested_bulbul_at_Kuldiha_Wildlife_Sanctuary%2C_Odisha%2C_India_2012.jpg/200px-Black-crested_bulbul_at_Kuldiha_Wildlife_Sanctuary%2C_Odisha%2C_India_2012.jpg|thumb|381x381px| கருப்பு கொண்டை புல்புல் இங்குக் குங்கிலியம் மரத்தின் ஆதிக்கம் கொண்ட கலப்பு இலையுதிர் காடுகள் உள்ளன. புலி, சிறுத்தை, யானை, இந்தியக் காட்டெருது, கடமான், கிழக்கத்திய பெரும் அணில், மலை மைனா, மயில், இருவாய்ச்சி, பிற வலசைப் பறவைகள் மற்றும் ஊர்வன உட்பட பல்வேறு விலங்குகள் வனப்பகுதியில் வசிக்கின்றன. இந்த சரணாலயம் சுற்றுச்சூழல் மற்றும் விலங்கு ஆராய்ச்சிக்கான புகலிடமாக உள்ளது. சரணாலயத்தின் தாவரங்கள் மற்றும் விலங்கினங்கள் பற்றிய ஆய்வில் கவனம் செலுத்தும் பல அறிவியல் ஆய்வுகள் மற்றும் அறிக்கைகள் உள்ளன.
சுற்றுலா
குல்திகா வடக்கு ஒடிசாவில் சுற்றுலாவின் ஒருங்கிணைந்த பகுதியாகும். இது சுற்றுலாப் பயணிகளையும் அறிஞர்களையும் ஈர்க்கிறது.
சுற்றுச்சூழல் சுற்றுலா
பல பூங்காக்கள், சரணாலயங்கள் மற்றும் இருப்புகளுக்குத் தனியார் நிறுவனங்களால் ஏற்படும் சுற்றுச்சூழல் சேதத்தை ஒடிசாவின் அரசாங்கம் அங்கீகரித்துள்ளது. இதன் விளைவாக பல்லுயிர் பெருக்கத்திற்கு நிலையான அச்சுறுத்தல் உள்ளது. பொது-தனியார் கூட்டு மாதிரியுடன் பொருளாதார ரீதியாக லாபகரமானதாக மாற்றும் அதே வேளையில் இயற்கையின் அழகிய நிலையைப் பாதுகாக்க ஒரு சூழலியல் சுற்றுலா திட்டம் செயல்படுத்தி வருகிறது. குல்திகா சரணாலயம் சமூக அடிப்படையிலான சுற்றுச்சூழல் சுற்றுலா மாதிரியில் இயக்கப்படுகிறது. இது சரணாலயத்தின் மையப் பகுதியில் வசிக்கும் உள்ளூர் மற்றும் பழங்குடியினருக்குப் பயனளிக்கிறது.
அணுகல்
இந்த சரணாலயம் புவனேசுவரம் மற்றும் கொல்கத்தாவிலிருந்து ஏறக்குறைய சம தூரத்தில் உள்ளது. ஒடிசா மாநிலத்தின் தலைநகரான புவனேசுவரிலிருந்து எளிதாக அடையலாம். இதன் அருகிலுள்ள வானூர்தி நிலையம், பிஜு பட்நாயக் பன்னாட்டு வானூர்தி நிலையம் ஆகும். இதன் அருகிலுள்ள தொடருந்து நிலையம் பாலேசுர் தொடருந்து நிலையம் ஆகும். ஒருவர் தேசிய நெடுஞ்சாலை 16 (முன்னர் நியமிக்கப்பட்ட தேநெ5)-ஐப் பயன்படுத்தி ஒடிசா மாநில நெடுஞ்சாலை 19 வழியாக நீலகிரியை அடையலாம்; அதன் பிறகு ஒரு அழகிய குறுகிய சாலை சரணாலய நுழைவாயிலுக்குச் செல்கிறது.
குறிப்புகள்
இமாலயா பப்ளிஷிங் அவுஸ் அவர்களின் கல்வி அறிக்கையை எதிர்காலக் குறிப்புக்காகப் பதிவேற்றியதைப் பயன்படுத்த ஒப்புதல்.
புலிவலம் ஊராட்சி (புதுக்கோட்டை)
புலிவலம் ஊராட்சி (Pulivalam Gram Panchayat), தமிழ்நாட்டின் புதுக்கோட்டை மாவட்டத்தில் உள்ள திருமயம் வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1471 ஆகும். இவர்களில் பெண்கள் 729 பேரும் ஆண்கள் 742 பேரும் உள்ளனர்.
நமீதா கிருஷ்ணமூர்த்தி
நமீதா கிருஷ்ணமூர்த்தி என்பவர் தென்னிந்திய திரைப்பட நடிகை மற்றும் கதைசொல்லி ஆவார். இவர் நவம்பர் ஸ்டோரி, ட்ரிபிள்ஸ் போன்ற வலைத்தொடர்களில் நடித்துள்ளார்.
புலிவலம் ஊராட்சி (புதுக்கோட்டை)
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
நமீதா கிருஷ்ணமூர்த்தி
பிறப்பும் படிப்பும்
கேரள மாநிலம் இடுக்கி மாவட்டம்தொடுபுழாவில் பிறந்தவர். பள்ளிப் படிப்பை தொடுபுழா விமலா பப்லிக் பள்ளியில் படித்தார். கல்லூரி படிப்பை ஐஐடி சென்னையில் முடித்தார்.
புலிவலம் ஊராட்சி (புதுக்கோட்டை)
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
நமீதா கிருஷ்ணமூர்த்தி
வெளி இணைப்புகள்
பகுப்பு:தமிழ் நடிகைகள்
புலிவலம் ஊராட்சி (புதுக்கோட்டை)
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஒரிச்சேரி புதுர் மாரியம்மன் கோயில்
ஒரிச்சேரி புதுர் மாரியம்மன் கோயில் தமிழ்நாட்டில் ஈரோடு மாவட்டம், ஒரிச்சேரி புதுர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் ஒன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
மாசி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:ஈரோடு மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
2020 தமிழ்நாட்டில் கொரோனாவைரசுத் தொற்று
தமிழகத்தில் கொரோனாவைரஸ் தொற்று, 7 மார்ச் அன்று முதலில் உறுதிப்படுத்தப்பட்டது. 30 செப்டம்பர், 2020 நிலவரப்படி, மொத்தமாக 5,97,602 பேர் நோயால் பாதிக்கப்பட்டுள்ளதாகவும், அதில் 5,41,819 பேர் உடல்நலம் தேறி வீடு திரும்பியுள்ளதாகவும், 9,520 பேர் இறந்துள்ளதாகவும் மக்கள் நல்வாழ்வு மற்றும் குடும்பநலத்துறை தெரிவித்தது. தொற்று பரவுவதை தடுக்க மத்திய அரசு, 24 மார்ச் அன்று நாடு முழுவதும் 21 நாள் ஊரடங்கு உத்தரவு பிறப்பித்தது. இந்தியாவில், அதிக எண்ணிக்கையிலான உறுதிப்படுத்தப்பட்ட தொற்றுகளில், தமிழகம் இரண்டாவது இடத்தில் உள்ளது. மாநிலத்தின் அனைத்து மாவட்டங்களும் (37 மாவட்டம்) தொற்றுநோயால் பாதிக்கப்பட்டுள்ளன. தமிழ்நாடு மாநிலத்தின் தலைநகரமான சென்னை மிகவும் பாதிக்கப்பட்டுள்ளது, பாதிக்கும் மேற்பட்ட தொற்றுகள், மாநிலத்தின் அதிக மக்கள் தொகை கொண்ட மாவட்டமான சென்னையிலிருந்து வந்தவை. இம்மாநிலத்தில் இறப்பு விகிதம் நாட்டில் மிகக் குறைவு. 30 செப்டம்பர், 2020 நிலவரப்படி, தமிழ்நாடு அரசு 73,54,050 மாதிரி சோதனைகளை நடத்தியுள்ளது.
மார்ச்
7 மார்ச் அன்று, தமிழ்நாட்டில் ஓமானிலிருந்து வந்த ஒருவர், கொரோனாவைரசுத் தொற்றால் பாதிக்கப்பட்டதாக உறுதி செய்தனர். பின்னர் மார்ச் 10 அன்று எதிர்மறையை பரிசோதித்தார்.
18 மார்ச் அன்று, தமிழகத்தின் இரண்டாவதாக தில்லியில் இருந்து சென்னை நோக்கி ரயிலில் பயணித்த நபருக்கு உறுதி செய்யப்பட்டது.
19 மார்ச் அன்று, அயர்லாந்தில் இருந்து திரும்பிய 21 வயது மாணவர் ஒருவர் தமிழகத்தில் நேர்மறை சோதனை செய்தார்.
21 மார்ச் அன்று, மேலும் மூவருக்கு உறுதி செய்யப்பட்டன, இதில் ஒருவர் நியூசிலாந்திலிருந்து பயணம் செய்த சென்னையை சேர்ந்தவர் மற்ற இருவர்கள் தாய்லாந்து நாட்டை சேர்ந்தவர்கள். இந்த இருவரை ஈரோடு மாவட்டம், பெருந்துறையில் உள்ள ஐ.ஆர்.டி மருத்துவமனையில் அனுமதிக்கப்பட்டனர். இந்த மூன்று நோயாளிகளுடன் தொடர்பு கொண்ட 300க்கும் மேற்பட்டோர் தனிமைப்படுத்தப்பட்டனர்.
25 மார்ச் அன்று, தமிழகத்தின் முதலாக 54 வயது நபர் மதுரையில் கொரோனா பாதிப்பால் மரணமடைந்தார். மேலும் ஐந்துபேருக்கு தொற்று உறுதியானது - நான்கு இந்தோனேசியர்கள் மற்றும் சென்னையை   சேர்ந்த அவர்களின் பயண வழிகாட்டி.
மார்ச் 29 அன்று, மேலும் எட்டு தொற்றுகளை (கோயம்புத்தூர் மற்றும் ஈரோடில் இருந்து தலா நான்கு) அரசு அறிவித்தது. இந்த எட்டு பேரில் 10 மாத குழந்தை இருந்தது. அப்போது உறுதிப்படுத்தப்பட்ட மொத்த தொற்றுகளின் எண்ணிக்கை 50-யை எட்டியது.
மார்ச் 31 அன்று, 57 புதிய தொற்றுகள் பதிவானது, இவர்கள் அனைவரும் முக்கியமாக, தில்லி தப்லீக் ஜமாஅத் கூட்டத்தில் கலந்து கொண்டவர்கள். அப்போது தொற்றுகளின் எண்ணிக்கை 124 ஆக உயர்ந்தது. இது இன்றுவரை அதிகபட்ச ஒற்றை நாள் உயர்வு ஆகும். இவர்களில் 50 தொற்றுகள் நாமக்கல் (18), திருநெல்வேலி (22), கன்னியாகுமரி (4), விழுப்புரம் (3), மதுரை (2) மற்றும் தூத்துக்குடி (1) ஆகிய ஊர்களை சேர்ந்த தில்லி தப்லீக் ஜமாஅத் கூட்டத்தில் கலந்து கொண்டவர்கள் ஆவர்.
ஏப்ரல்
ஏப்ரல் 1 அன்று, 110 புதிய தொற்றுகள்கள் பதிவானது, இவர்கள் அனைவரும் தில்லி தப்லீக் ஜமாஅத் கூட்டத்தில் கலந்து கொண்டவர்கள். அப்போது மொத்தம் தொற்றுகள் 234 ஆனது. இந்த நிகழ்வில் கலந்து கொண்ட 1500 பேரில் 1103 பேர் கண்டுபிடிக்கப்பட்டு, அவர்கள் அனைவரையும் தனிமைப்படுத்தப்பட்டுள்ளதாக சுகாதார செயலாளர் பீலா ராஜேஷ் தெரிவித்தார். இவர்களில் 658 நபர்களை சோதிக்கப்பட்டன, அவற்றில் 190 நபர்களுக்கு கொரோனா இருப்பதாக நேர்மறை முடிவுகள் வந்தன. பங்கேற்பாளர்களில் சிலர் அரசாங்கத்தின் வேண்டுகோளுக்குப் பிறகு அதிகாரிகளை அணுகினர். அவர்களின் குடும்ப உறுப்பினர்கள் மற்றும் நெருங்கிய தொடர்புடையவர்கள் என அனைவரையும் தனிமைப்படுத்தப்பட்டன.
ஏப்ரல் 2 அன்று, 75 புதிய தொற்றுகள் பதிவாகியது, அவற்றில் 74 பேர், தில்லி தப்லீக் ஜமாஅத் கூட்டத்தில் கலந்து கொண்டவர்கள்.
ஏப்ரல் 3 அன்று, 102 புதிய தொற்றுகள் பதிவாகியது, அவற்றில் 100 பேர் தில்லி தப்லீக் ஜமாஅத் கூட்டத்தில் கலந்து கொண்டவர்கள். மேலும் இருவர் சென்னையைச் சேர்ந்தவர்கள்.
ஏப்ரல் 4  அன்று, 74 புதிய தொற்றுகள் பதிவானது, அவற்றில் 69 பேர் தில்லி தப்லீக் ஜமாஅத் கூட்டத்தில் கலந்து கொண்டவர்கள், 4 பேர் நிகழ்வில் பங்கேற்றவர்களின் தொடர்புடையவர்கள். ஒருவர் சென்னையைச் சேர்ந்தவர். மேலும் இரண்டு இறப்புகள் பதிவானது.
ஏப்ரல் 5  அன்று, 86 புதிய தொற்றுகள் பதிவானது, அவற்றில் 85 தொற்றுகள். நிகழ்வுடன் நேரடியாகவோ அல்லது மறைமுகமாகவோ தொடர்புடையவை. தில்லி தப்லீக் ஜமாஅத் நிகழ்வில் பங்கேற்றவர்களின் 1246 தொடர்புகள் இதுவரை கண்டுபிடிக்கப்பட்டு தனிமைப்படுத்தப்பட்டுள்ளதாக சுகாதாரத் துறை தெரிவித்துள்ளது.
ஏப்ரல் 6  அன்று, 50 புதிய தொற்றுகள் பதிவானது. அப்போது மொத்தம் தொற்றுகள் 621 ஆனது. அவர்களில் 48 பேர் தில்லி தப்லீக் ஜமாஅத் கூட்டத்தில் இருந்து திரும்பியவர்கள். ஒரு கோவிட் -19 பாதிக்கப்பட்டவரின் அடக்கத்தில் கலந்து கொண்ட 101 பேர் இராமநாதபுரத்தில் வீட்டிலேயே தனிமைப்படுத்தப்பட்டனர். அவரை அடக்கம் செய்யப்பட்ட இரண்டு நாட்களுக்குப் பிறகு சோதனை முடிவு நேர்மறையாக வந்ததால், அவரது நிலை குறித்து அவர்கள் அறிந்திருக்கவில்லை.
ஏப்ரல் 7  அன்று, 69 புதிய தொற்றுகள் பதிவானது, அவற்றில் 63 தொற்றுகள் தில்லி நிகழ்வு தொடர்பானவை.
ஏப்ரல் 8  அன்று, 48 புதிய தொற்றுகள் என மொத்தம் 738 ஆக பதிவானது. அவற்றில் 42 தொற்றுகள் தில்லி நிகழ்வு தொடர்பானவை. 42 பேரில் ஒருவர் மலேசிய நாட்டை சேர்ந்தவர். டெல்லி நிகழ்வில் கலந்து கொண்ட 1480 பேர் தனிமைப்படுத்தப்பட்டிருப்பதை அரசாங்கம் வெளிப்படுத்தியது. அவர்களிடமிருந்து 1716 மாதிரிகள் மற்றும் அவர்களுடன் தொடர்பில் இருந்தவர்கள் என அனைவரையும் சோதிக்கப்பட்டன, அவற்றில் 679 நேர்மறையான முடிவுகள் வந்தது.
ஏப்ரல் 9  அன்று, 96 புதிய தொற்றுகள் மாநிலத்தில் பதிவாகியது, அப்போது மொத்தத் தொற்றுகள் 834 ஆக பதிவானது.
ஏப்ரல் 10 அன்று, 77 புதிய தொற்றுகள் என மொத்தம் 911 ஆக பதிவானது. அவர்களில் 70 பேர் தில்லி தப்லீக் ஜமாஅத் கூட்டத்தில் கலந்து கொண்டவர்கள். 17 பேர் மருத்துவ ரீதியாக குணமடைந்தனர், மொத்தமாக 44 பேர் குணமடைந்ததாக பதிவானது.
ஏப்ரல் 11 அன்று, 58 புதிய தொற்றுகள் என மொத்தம் 969 ஆக பதிவானது. ஈரோடு மாவட்டம், பெருந்துறையில் உள்ள ஐ.ஆர்.டி அரசு மருத்துவமனையில் மேலும் ஒருவர் இறந்தார், அப்போது இறப்பு எண்ணிக்கை 10 ஆக உயர்ந்துள்ளது.
ஏப்ரல் 14 அன்று, 31 புதிய தொற்றுகள் என மொத்தம் 1204 ஆக பதிவானது. இது மார்ச் 31க்குப் பிறகு, மிகக் குறைந்த தினசரி உயர்வு ஆகும். 96 வயதான ஒருவர் இறந்தார், இதனால் மாநிலத்தில் மொத்தம் 12 பேர் இறந்தனர்.
ஏப்ரல் 16 அன்று, 25 புதிய தொற்றுகள் என மொத்தம் 1267 ஆக பதிவானது. மேலும் ஒரு இறப்புகள் என மொத்தம் 15 இறப்புகள் அறிவிக்கப்பட்டது.
ஏப்ரல் 17 அன்று, 56 புதிய தொற்றுகள் என மொத்தம் 1323 ஆக பதிவானது.
ஏப்ரல் 18 அன்று, 49 புதிய தொற்றுகள் என மொத்தம் 1372 ஆக பதிவானது. 82 பேர் குணமடைந்தனர் என மொத்தமாக 365 பேர் குணமடைந்ததாக பதிவானது.
ஏப்ரல் 20 அன்று, தமிழகத்தில் 43 புதிய தொற்றுகள் பதிவானது, இது தமிழகத்தில் மொத்த தொற்றுகள் 1,520 ஆகக் கொண்டு வந்துள்ளது. மாநிலத்தில் தொற்று விகிதம் 2020 ஏப்ரல் 1 அன்று 13% ஆக இருந்து 3.6% ஆகக் குறைந்தது.
ஏப்ரல் 22 அன்று, தமிழகத்தில் 33 புதிய தொற்றுகள் பதிவானது, மொத்தத் தொற்றுகள் 1,629 ஆக உயர்ந்தது. 27 பேர் குணமடைந்தனர் என மொத்தமாக 662 பேர் குணமடைந்ததாக பதிவானது. இன்றைய தினம் எந்த மரணமும் ஏற்படவில்லை.
ஏப்ரல் 23 அன்று, தர்மபுரி மாவட்டம் தனது முதல் கோவிட்-19 தொற்றை பதிவுசெய்தது, மாநிலத்தில் 54 புதிய தொற்றுகள் பதிவானது, மொத்தத் தொற்றுகள் 1,683 ஆக உயர்ந்தது. மேலும் 2 பேர் இறந்தனர். 90 பேர் குணமடைந்தனர் என மொத்தமாக 752 பேர் குணமடைந்ததாக பதிவானது.
ஏப்ரல் 24 அன்று, 72 புதிய தொற்றுகள் பதிவானது, அவற்றில் 52 தொற்றுகள் சென்னையிலிருந்து வந்தவை, மொத்தத் தொற்றுகள் 1755 ஆக உயர்ந்தது. மேலும் 2 பேர் இறந்தனர், அப்போது மொத்த இறப்புகள் 22 என பதிவானது. 114 பேர் குணமடைந்தனர் என மொத்தமாக 886 பேர் குணமடைந்ததாக பதிவானது.
ஏப்ரல் 28 அன்று, 121 புதிய தொற்றுகள் பதிவாகி நிலையில், மொத்த எண்ணிக்கை 2000-யை தாண்டி 2058 ஆக உயர்ந்தது. சென்னை 103 புதிய தொற்றுகளுடன் மோசமான பாதிப்புக்குள்ளான மாவட்டமாகத் தொடர்ந்தது. இதில் 673 தொற்றுகள் சென்னையை சேர்ந்தவை, இது தமிழ்நாட்டின் அனைத்து தொற்றுகளின் 33% ஆகும்.
மே
மே மாதத்தில், சென்னை கோயம்பேடு மொத்த சந்தை வளாகம் நடைபெற்றது. இதனால் கோயம்பேடு சந்தை மூலம் தொற்றுகள் பரவத்தொடங்கியது. மே 3 ஆம் தேதி வரை, 113 நோய்த்தொற்றுகள் சந்தையின் மூலமாக கண்டறியப்பட்டன. இவற்றுள் பாதிக்கப்பட்டவர்கள் சென்னை, திருவள்ளூர், காஞ்சிபுரம், கடலூர் மற்றும் செங்கல்பட்டு போன்ற வடமாவட்டங்களை சேர்ந்தவர்கள்.
மே 6 அன்று, 771 புதிய தொற்றுகள் பதிவானது, மொத்தத் தொற்றுகள் 4829 ஆக உயர்ந்தது. இது இன்றுவரை அதிகபட்ச ஒற்றை நாள் உயர்வு ஆகும்.
மே 8 அன்று 600 புதிய தொற்றுகள் பதிவானது. இதில் 1589 தொற்றுகள் கோயம்பேடு சந்தைக்கு தொடர்புடையது என அறிவிக்கப்பட்டது.
மே 14 அன்று, 447 புதிய தொற்றுகள் பதிவானது, அவற்றில் 24 தொற்றுகள் வெளியிலிருந்து மாநிலத்திற்கு திரும்பி வந்தவர்கள்.
மே 15 அன்று, 434 புதிய தொற்றுகள் பதிவானது, அவற்றில் 49 தொற்றுகள் வெளியிலிருந்து மாநிலத்திற்கு திரும்பி வந்தவர்கள்.
மே 16 அன்று, 477 புதிய தொற்றுகள் பதிவானது, அவற்றில் 93 தொற்றுகள் வெளியிலிருந்து மாநிலத்திற்கு திரும்பி வந்தவர்கள். மாநிலத்தில் 939 பேர் குணமடைந்ததாக பதிவானது, ஒரே நாளில் அதிகபட்சமாக குணமடைந்தவர்கள் என்று அறிவிக்கப்பட்டது.
மே 17 அன்று, மேலும் இரண்டு வாரங்களுக்கு ஊரடங்கு நீட்டிக்கப்பட்டது.
மே 26 அன்று, மாநிலத்தின் அதிகபட்ச ஒற்றை நாள் உயர்வு 805 என அறிவித்தது, மொத்த தொற்றுகளின் எண்ணிக்கை 17,082 ஆக உயர்ந்தது. இதில் 11,000-க்கும் மேற்பட்ட தொற்றுகள் சென்னையில் இருந்தது. சென்னையின் மிகவும் பாதிக்கப்பட்ட பகுதிகளில் இராயபுரம், தண்டையார்பேட்டை, கோடம்பாக்கம், திரு. வி. க. நகர், அண்ணா நகர் மற்றும் தேனாம்பேட்டை ஆகியவை அடங்கும்.
மே 30 அன்று, 938 புதிய தொற்றுகள் பதிவாகியது, அவற்றில் 616 சென்னையைச் சேர்ந்தவை. உடல்நலம் தேறியவர்களின் விகிதம் சுமார் 56% ஆக உயர்ந்தது, மாநிலத்தில் மொத்தமாக 12,000 பேர், உடல்நலம் தேறியதாக அறிவிக்கப்பட்டது. சிகிச்சை பெற்று வருவோரின் எண்ணிக்கை 9,021 ஆக இருந்தது. புழல் சிறையில் உள்ள 31 கைதிகளுக்கு, பரிசோதனை செய்ததில், அவர்களுக்கு கொரோனவைரசு இருப்பது கண்டுபிடிக்கப்பட்டது.
மே 31 அன்று, 5 ஆம் கட்டமாக ஊரடங்கு, மேலும் சில தளர்வுகளுடன் சூன் 30 வரை நீட்டிக்கப்பட்டது.
சூன்
சூன் 09 அன்று, தமிழகத்தில் 10 ஆம் வகுப்பு பொதுத் தேர்வு மற்றும் 11 ஆம் வகுப்புக்கு விடுபட்ட தேர்வும் ரத்து செய்யப்படுவதாகவும், மாணவர்கள் தேர்வின்றி, அனைவரும் தேர்ச்சி பெற்றதாகவும் முதல்வர் எடப்பாடி க. பழனிசாமி அறிவித்தார்.
சூன் 10 அன்று, திமுக சட்டமன்ற உறுப்பினர், ஜெ. அன்பழகன் கொரோனாவைரசால் பாதிக்கப்பட்டு மரணமடைந்தார். அப்போது மாநிலத்தில் 1,927 புதிய தொற்றுகள் பதிவாகின, மொத்த தொற்றுகளின் எண்ணிக்கை 36,841 ஆக உயர்ந்தது. மாநிலத்தில் 1008 பேர் குணமடைந்ததாக பதிவானது, ஒரே நாளில் அதிகபட்சமாக குணமடைந்தவர்கள் என்று அறிவிக்கப்பட்டது.
சூன் 11 அன்று, மாநிலத்தில் 1,875 புதிய தொற்றுகள் பதிவாகின, மொத்த தொற்றுகளின் எண்ணிக்கை 38,716 ஆக உயர்ந்தது. இது கடந்த பத்து நாட்களில் தொடர்ச்சியாக 1000-க்கும் மேற்பட்ட தொற்றுகள் பதிவு செய்திருந்தது. மாநிலத்தில் 1,372 பேர் குணமடைந்ததாக பதிவானது, ஒரே நாளில் அதிகபட்சமாக குணமடைந்தவர்கள் என்றும், 23 பேர் இறந்துள்ளார்கள் என்றும் அறிவிக்கப்பட்டது.
சூன் 13 அன்று, மாநிலத்தில் 1,982 புதிய தொற்றுகள் பதிவாகின, அப்போது மொத்த தொற்றுகளின் எண்ணிக்கை 40,698 ஆக உயர்ந்தது.
சூன் 15 அன்று மாநிலத்தில் 1,843 புதிய தொற்றுகள் பதிவாகின, அப்போது மொத்த தொற்றுகளின் எண்ணிக்கை 46,504 ஆக உயர்ந்தது. மாநிலத்தில் மொத்தம் 479 பேர் இறந்ததாக பதிவானது, ஒரே நாளில் அதிகபட்சமாக 44 பேர் இறந்தவர்கள் என்று அறிவிக்கப்பட்டது. சென்னை, திருவள்ளூர், செங்கல்பட்டு மற்றும் காஞ்சிபுரம் ஆகிய மாவட்டங்களில் 19 சூன், 2020 முதல் 30 சூன், 2020 வரை பொது முடக்கம் அமல்படுத்தப்படும் என முதல்வர் தெரிவித்தார்.
சூன் 17 அன்று மாநிலத்தில் 2,174 புதிய தொற்றுகள் பதிவாகின, அப்போது மொத்த தொற்றுகளின் எண்ணிக்கை 50,193 ஆக உயர்ந்தது. ஒரு நாளைக்கு புதிய தொற்றுகள் 2000-யை கடந்தது, இதுவே முதல் முறையாகும். மாநிலத்தில் மொத்தம் 576 பேர் இறந்ததாக பதிவானது, கடந்த 5 நாட்களில், இறப்பவர்களின் எண்ணிக்கை 30-க்கும் மேற்பட்டதாகவே பதிவானது. முதலமைச்சர் அலுவலக தனிச்செயலாளர் தாமோதரன் கோவிட் - 19 தொற்றால் பாதிக்கப்பட்டு இறந்தார். கோவிட் -19 காரணமாக சென்னை காவல் ஆய்வாளர் பாலமுரளி என்பவர் இறந்தார், இது மாநிலத்தின் முதல் காவல் பணியாளர்கள் மரணம் ஆகும்.
சூன் 21 அன்று மாநிலத்தில் 2,532 புதிய தொற்றுகள் பதிவாகின, அப்போது மொத்த தொற்றுகளின் எண்ணிக்கை 59,377 ஆக உயர்ந்தது. ஒரு நாளைக்கு புதிய தொற்றுகள் 2500-யை கடந்தது, இதுவே முதல் முறையாகும். சென்னையில் உள்ள பூவிருந்தவல்லியில் துணை வட்டாட்சியர் கொரோனாவால் பாதிக்கப்பட்டதை தொடர்ந்து, வட்டாட்சியர் அலுவலகம் மூடப்பட்டது.
சூன் 24 அன்று மாநிலத்தில் 2,865 புதிய தொற்றுகள் பதிவாகின, அப்போது மொத்த தொற்றுகளின் எண்ணிக்கை 67,468 ஆக உயர்ந்தது. தேனி மாவட்டம் மற்றும் மதுரை மாவட்டத்தில், மதுரை மாநகராட்சி எல்லைக்கு உட்பட்ட பகுதிகளிலும், பரவை டவுன் பஞ்சாயத்து, மதுரை கிழக்கு, மதுரை மேற்கு மற்றும் திருப்பரங்குன்றம் வட்டாரங்களுக்குட்பட்ட அனைத்து கிராம பஞ்சாயத்து பகுதிகளிலும், நோய்த்தொற்று நிலையைக் கருத்தில் கொண்டு, அதிகாலை 12 மணி முதல் சூன் 30, 2020 அன்று நள்ளிரவு 12 மணி வரை 7 நாட்களுக்கு முழு ஊரடங்கை அமல்படுத்த ஆணை பிறப்பிக்கப்பட்டது.
சூன் 25 அன்று மாநிலத்தில் 3,509 புதிய தொற்றுகள் பதிவாகின, அப்போது மொத்த தொற்றுகளின் எண்ணிக்கை 70,977 ஆக உயர்ந்தது. ஒரு நாளைக்கு புதிய தொற்றுகள் 3000-யை கடந்தது, இதுவே முதல் முறையாகும்.
சூலை
சூன் 6 அன்று, மாநிலத்தில் 4,343 புதிய தொற்றுகள் பதிவாகின, மொத்த தொற்றுகளின் எண்ணிக்கை 98,392 ஆக உயர்ந்தது. ஒரு நாளைக்கு புதிய தொற்றுகள் 4000-யை கடந்தது, இதுவே முதல் முறையாகும்.
தமிழ்நாட்டில் தொற்றுப் பரவல்
தில்லி தப்லீக் ஜமாஅத் கூட்டத்தில் கலந்து கொண்ட தமிழ்நாட்டினர், தங்களுடன் தாய்லாந்து மற்றும் இந்தோனேசியாவைச் சேர்ந்த இசுலாமிய மதகுருமார்களை பிரசாரத்திற்கு ஈரோடு, மதுரை, சேலம் போன்ற நகரங்களுக்கு அழைத்துச் சென்றனர்.
மதுரை இராஜாஜி அரசு மருத்துவமனையில் கொரானா வைரஸ் தொற்று அறிகுறியுடன் 25 மார்ச் 2020-இல் அனுமதிக்கப்பட்ட 5 நபர்களில், 54 வயதுடைய ஆண் நபர் கொரானா வைரஸ் தொற்றால் இறந்தார் என உறுதிப்படுத்தப்பட்டது. மேலும் இவர்கள் அனைவரும் தில்லி தப்லீக் ஜமாஅத் கூட்டத்தில் கலந்து கொண்ட தாய்லாந்து நாட்டவரின் தொடர்பில் இருந்தது உறுதி செய்யப்பட்டது. மேலும் தாய்லாந்து நாட்டவர்களுடன் தொடர்பு கொண்டு, ஈரோடு மற்றும் சேலம் திரும்பிய தப்லீக் ஜமாஅத் கூட்டத்தவர்களில் பலருக்கு வைரஸ் தொற்று இருந்தது பின்னர் கண்டுபிடிக்கப்பட்டது. இதனால் ஈரோட்டில் மார்ச், 24 முதல் வைரஸ் தொற்று நிரம்பியவர்கள் கொண்ட 9 தெருக்கள் முடக்கப்பட்டன.
இக்கூட்டத்தில் இருந்த 1,500 பேரில் 1,130 பேர் மாநிலத்திற்கு திரும்பியுள்ளனர். 1,130 பேரில் 515 பேரை அரசாங்கம் அடையாளம் கண்டு தனிமைப்படுத்தியது. மீதமுள்ளவர்களை அடையாளம் காண முயற்சிக்கும்போது, அது சிரமத்தை எதிர்கொண்டது. கூட்டத்தில் கலந்து கொண்ட மக்கள் தானாகவே முன் வந்து சோதனைக்கு உட்படுமாறு தமிழ்நாடு அரசு வலியுறுத்தியது. இதைத் தொடர்ந்து, தில்லி தப்லீக் ஜமாஅத் கூட்டமானது, இந்தியாவில் கொரோனாவைரசுத் தொற்றுகள் வேகமாக பரவ ஒரு காரணமாக அமைந்தது.
கோயம்பேடு சந்தை மூலம் கொரோனா தொற்றுப் பரவல்
மே மாதத்தில், சென்னை கோயம்பேடு மொத்த விற்பனை சந்தை வளாகம் நடைபெற்றது. இதனால் கோயம்பேடு சந்தை மூலம் தொற்றுகள் பரவத்தொடங்கியது. மே 3 ஆம் தேதி வரை, 113 நோய்த்தொற்றுகள் சந்தையின் மூலமாக கண்டறியப்பட்டன. இவற்றுள் பாதிக்கப்பட்டவர்கள் சென்னை, திருவள்ளூர், காஞ்சிபுரம், கடலூர் மற்றும் செங்கல்பட்டு போன்ற வடமாவட்டங்களை சேர்ந்தவர்கள். இதனால் இந்த மாவட்டங்களில் தொற்று எண்ணிக்கையானது வேகமாக உயரத் தொடங்கியது. இதனால் கோயம்பேடுவைச் சுற்றியுள்ள பகுதிகள் சீல் வைக்கப்பட்டன மற்றும் பாதிக்கப்பட்ட விற்பனையாளர்களின் தொடர்புகள் கண்டுபிடிக்கப்பட்டன. கோயம்பேடு சந்தைக்கு வருகை தந்த காய்கறி விற்பனையாளர் பலருக்கு பரிசோதித்ததையடுத்து, தென்சென்னையில் திருவான்மியூர் சந்தையும் மூடப்பட்டது.
தொற்றுகள்
கீழேயுள்ள தகவல்கள் தமிழக சுகாதார மற்றும் குடும்ப நலத்துறையின் தினசரி அறிக்கைகளின் அடிப்படையில் அமைந்துள்ளன.
மக்கள்தொகை மூலம்
பெரும்பாலான பாதிக்கப்பட்டவர்கள் 13-60 வயதுக்கு இடைப்பட்டவர்கள் மற்றும் பெரும்பாலும் ஆண்களே.
30 செப்டம்பர், 2020 வரை
அரசின் நடவடிக்கை
thumb|திருப்பூரில் கிருமி நாசினி சுரங்கம் பொருத்தப்பட்ட ஓர் காய்கறி சந்தை. thumb|அரசின் [[சமூக இடைவெளி பற்றிய விழிப்புணர்வு வரைபடம்|alt=|இடது]] ஜனவரி 30 அன்று, சீனாவிலிருந்து வந்த 78 பேரை அரசு தனிமைப்படுத்தலுக்கு உட்படுத்தியது.
தமிழக அரசு கர்நாடகா, கேரளா மற்றும் ஆந்திராவுடனான தனது எல்லைகளை மார்ச் 20 அன்று மார்ச் 31 வரை ஓரளவு மூடி, வைரஸ் வெடிப்பிற்கு எதிரான தடுப்பு நடவடிக்கைகளை உன்னிப்பாகக் கண்காணிக்க ஒரு பணிக்குழுவை அமைத்தது.
மார்ச் 21 அன்று, மாநில அரசு 10 ஆம் வகுப்பு எஸ்.எஸ்.எல்.சி வாரியத் தேர்வுகளை ஏப்ரல் 14 க்கு அப்பால் ஒத்திவைத்தது, அவை மார்ச் 27 முதல் தொடங்கவிருந்தன.
மார்ச் 22 அன்று, மாநில அரசு திங்கள் காலை 5 மணி வரை 'ஜனதா ஊரடங்கு உத்தரவு' நீட்டித்தியது.
மார்ச் 23 அன்று, மாநில அரசு மார்ச் 14, மாலை 6 முதல் மார்ச் 31 வரை 144 தடை உத்தரவை விதித்தது.
மார்ச் 24 அன்று, சுகாதார அமைச்சர் சி. விஜயபாஸ்கர் கோவிட்-19 நோயாளிகளுக்கு சிகிச்சையளிக்க அர்ப்பணிக்கப்பட்ட மருத்துவமனையை அறிவித்தார்.
மார்ச் 25 அன்று, முதல்வர் எடப்பாடி கே பழனிசாமி, பள்ளிகள் மூடப்படுவதைக் கருத்தில் கொண்டு மாநிலத்தில் 1-9 வகுப்பு மாணவர்கள் அனைவரும் தேர்வின்றி தேர்ச்சி பெறுவதாக அறிவித்தார்.
நாடு தழுவிய ஊரடங்குக்கு சில நாட்களுக்குப் பிறகு, ஸ்விக்கி மற்றும் சோமாடோ போன்ற சேவைகளிலிருந்து சமைத்த உணவை மார்ச் 26 அன்று சென்னை தடை செய்தது.
உறுதிப்படுத்தப்பட்ட மொத்தத் தொற்றுகள், சிகிச்சை பெறுவோர், உடல்நலம் தேறியவர்கள் மற்றும் இறப்புகள்
(log):
மாவட்ட வாரியாக, உறுதிப்படுத்தப்பட்ட தொற்றுகள்
>10,000
(log):
>2,000 and <10,000
வெளியிணைப்புகள்
பகுப்பு:2020 இந்தியாவில் கொரோனாவைரசுத் தொற்று பகுப்பு:தமிழ்நாட்டு வரலாறு (1947- தற்போதுவரை) பகுப்பு:தமிழகத்தில் பேரிடர்கள்
மஞ்சம்பட்டி அய்யனார் கோயில்
மஞ்சம்பட்டி அய்யனார் கோயில் தமிழ்நாட்டில் மதுரை மாவட்டம், மஞ்சம்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி வழிபாடு நடக்கிறது. மாசி சிவராத்திரி திருவிழா மாதம் முக்கிய திருவிழா நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஒட்டர்பாளையம் மாரியம்மன் கோயில்
வரலாறு
இக்கோயில் பத்தாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மாரியம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:ஈரோடு மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மதுரை முத்தையாசுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முத்தையாசுவாமி, அங்காளஈஸ்வரி சன்னதிகளும், ம். மாரியம்மன், மதுரைவீரன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
மாசி சிவராத்திரி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:மதுரை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பியூட்டி சர்மா பருவா
பியூட்டி சர்மா பருவா (பிறப்பு 18 ஜூன் 1951) இந்தியாவின் அசாமியின் நாட்டுப்புற இசை, இந்திய பாரம்பரிய இசை, கஜல்(இசை) மற்றும் அசாமின் பஜன் பாடகர்களில் மிகவும் பிரபலமான மற்றும் மிகவும் மதிப்பிற்குரிய ஒருவர். அசாமின் மெலடி குயின் மற்றும் பியூட்டி பைடூ என மிகவும் பிரபலமாக அறியப்பட்ட இவர் அகில இந்திய வானொலி, தூர்தர்ஷன், ஆல்பங்கள் மற்றும் பிறவற்றிற்காக ஆயிரத்துக்கும் மேற்பட்ட பாடல்களைப் பதிவு செய்துள்ளார். இவரது முதன்மை மொழியாக அசாமிய மொழி மற்றும் இந்தி மொழிகளில் இருந்தாலும் ஆறு பிராந்திய இந்திய மொழிகளில் பாடல்களைப் பாடியுள்ளார். பியூட்டி பருவா, 1976 இல் தி டெய்லி டெலிகிராப்பில் மேன் வித் மெலடி ஹிஸ் பென் என்று புகழப்பெற்ற எழுத்தாளரும் பாடலாசிரியருமான த்விஜேந்திர மோகன் ஷர்மாவை (1948-2006) 1976 இல் திருமணம் செய்து கொண்டார்.
ஆரம்ப கால வாழ்க்கை
பியூட்டி ஷர்மா பருவா மேல் அசாமின் கோலாகாட்டின் டஃபாலேட்டிங் தேயிலைத் தோட்டத்தில் பிறந்தார். அவரது தந்தை புவனேஷ்வர் பருவா, தேயிலை தோட்ட மேலாளர் மற்றும் அவரது தாயார் பெயர் நிர்மலா தேவி ஆவார்.
பியூட்டி சர்மா பருவா 3 வயதில் ஜோர்ஹாட்டிலிருந்து வெவ்வேறு குருக்களிடமிருந்து மென் நாட்டுப்புற இசையில் தனது ஆரம்ப பாடங்களை கற்றார். 5 வயதிலிருந்தே, டஃபாலேட்டிங் தேயிலைத் தோட்டத்தில் தேயிலை தோட்டத் தொழிலாளர்களின் குழந்தைகளுக்கு நாட்டுப்புறப் பாடல்களைக் கற்பிக்கத் தொடங்கினார், மேலும் 6 வயதில் குழந்தை நாட்டுப்புற பாடகியாக உருவெடுத்தார். 1958 ஆம் ஆண்டில், அவருக்கு 7 வயதாக இருந்தபோது, சுதந்திர இந்தியாவின் முதல் பிரதமரான பண்டித ஜவஹர்லால் நேரு வால் அவரது பாடும் திறனுக்கான வசதி செய்யப்பட்டது. 9 வயதிலிருந்தே, ராஜ்மோகன் தாஸ், துளசி சக்ரவர்த்தி, அனில் தத்தா, லட்சி சைக்கியா மற்றும் பண்டிட் மோதிலால் சர்மா போன்ற கிரானா கரானா மற்றும் இந்தூர் கரானாவில் இருந்து இந்திய பாரம்பரிய இசையில் பயிற்சி பெற்றார். பேகம் அக்தரால் தாத்ரா, தும்ரி மற்றும் கஜ்ரி போன்ற பிற மென் பாரம்பரிய இசை பாணிகளையும், பால் கவுதமின் கசல் (இசை) போன்றவற்றிலும் பயிற்சி பெற்றார்.
1960 களில் ஆரம்பகால வாழ்க்கை
1960 களில் இருந்து, பியூட்டி சர்மா பருவா அகில இந்திய வானொலி குவகாத்தி, ஷில்லாங், ஜோர்கட் மற்றும் திப்ருகார் ஆகியோரால் ஒளிபரப்பப்பட்ட அவரது பாடல்கள் மூலம் பிரபலமடையத் தொடங்கினார். அஸ்ஸாமி நாட்டுப்புற இசையை விட கஜல், பஜன் மற்றும் இந்திய பாரம்பரிய இசையால் அவர் மிகவும் பிரபலமடைந்தார். குவகாத்தி அகில இந்திய வானொலியால் பதிவு செய்யப்பட்ட அவரது முதல் பாடல், 1968 இல் நூருல் ஹக் எழுதி ஜிது தபன் இசையமைத்த துமலோய் மோனோட் போர் என்பதாகும். இந்த பாடல் 1972 இல் பூபன் அசாரிகாவுடன் இருவர் பாடுவதற்குரிய இசை பாடலாக பதிவு செய்யப்பட்டது. அகில இந்திய வானொலியில் அவரது இரண்டாவது பதிவு 1968 இல் ஓ ரோஜோனிகொண்டா ஆகும். இந்த பாடல் லிலா கோகோய் எழுதியது மற்றும் லக்கி சைக்கியா இசையமைத்தார். அசாமில் ராகம் சார்ந்த பாடல்களைப் பாடும் சில பாடகர்களில் ஒருவராக இவர் ஆரம்பகால புகழ் பெற்றார், பின்னர் சவுவா நீல் நீல் (1969) மற்றும் மோன் திலு டோமாக் (1969) உள்ளிட்ட 50 க்கும் மேற்பட்ட பாடல்களைப் பதிவு செய்தார்.
குறிப்புகள்
பகுப்பு:வாழும் நபர்கள் பகுப்பு:1951 பிறப்புகள்
மிக்கோ
thumb| காமோ ஆற்றின் அருகே ஷின்டோ விழாவை மிக்கோ நிகழ்த்துகிறார் மிக்கோ அல்லது மைக்கோ ( 巫女 ) என்பவர்கள் யப்பானின் சிந்தோ எனப்படும் மதப்பிரிவில் உள்ள கோயில் கன்னித்துறவிகள் ஆவர். இவர்கள் துணைப் பாதிரிகள் எனவும் அழைக்கப்படுகின்றனர். மைக்கோ ஒரு காலத்தில் ஒரு ஷாமனாக அதாவது ஆவி உலகுடன் தொடர்புடையவராகவும் குறி சொல்பவர்களாகவும் கருதப்பட்டனர். ஆனால் நவீன ஜப்பானிய கலாச்சாரத்தில்,ஒரு நிறுவனமயமாக்கப்பட்ட  தினசரி கோவில் வாழ்க்கையில் முக்கியப் பாத்திரமாக புரிந்து கொள்ளப்படுகின்றனர். இவர்கள் அங்கு புனித சுத்திகரிப்பு பணிகள்  முதல் புனித ககுரா நடனம் வரை செய்யப் பயிற்சி பெறுகின்றனர்.
உருவ விளக்கம்
thumb| மைக்கோவின் உடையில் ஒரு வெள்ளை கோசோட் மற்றும் சிவப்பு ஹகாமா உள்ளன. தலை முடி ஒரு குதிரைவால் போன்று வெள்ளை மற்றும் சிவப்பு நாடாவில் கட்டப்பட்டுள்ளது. ஒரு மிக்கோவானவர் பாரம்பரிய மரபுப்படி ஒரு ஜோடி சிவப்பு ஹக்காமா ஆடையை தனது இடுப்பினைச் சுற்றி அணிகிறார். ஹக்காமா உடையானது "கருஞ்சிவப்பு அல்லது குங்குமம் அல்லது செந்தூர வண்னத்தில், நீண்ட, பிரிக்கப்பட் கால்சட்டையும், ஒரு முடிச்சுடன் கட்டிய ஒரு நீண்ட, சற்று மடிப்புகளுடன் கூடிய பாவாடையும் கொண்ட உடையாகும். இதனுடன் மேலங்கியாக கோசோடு  என்ற பெயருடைய வெள்ளை  கிமோனோ அங்கியும் அணிகிறார். மேலும் சிலர் வெள்ளை அல்லது சிவப்புநிற   நாடாக்கள் கொண்டு தலை முடியை முடிச்சிட்டுக் கொள்கின்றனர். ஷின்டோயிசத்தில், வெள்ளை நிறம் தூய்மையைக் குறிக்கிறது. காகுரா நடனங்களின் போது கொசோடுவின் மேல் அணியப்படும் ஆடை சிஹாயா என்று அழைக்கப்படுகிறது. thumb|தமாகுஷி எனப்படும் அலங்கரிக்கப்பட்ட மரக்கிளை
மிக்கோக்கள் பாரம்பரியமாக வைத்திருக்கும் கருவிகளில் அஜுசாயுமி எனப்படும் வில்-அம்பு தமாகுஷி  எனப்படும் காணிக்கைக்கான அலங்கரிக்கப்பட்ட  சகாக்கி -மரக் கிளைகள் மற்றும் கெஹபாகோ எனப்படும் பொம்மைகள், விலங்குகள், மனித மண்டையோடுகள், ஷின்டோ பிரார்த்தனை மணிகள் ஆகியவை  வைக்கப்பட்டிருக்கும் புனிதப்பெட்டிஆகியவை அடங்கும்.
மைக்கோ விழாக்களில் மணிகள், முரசுகள், மெழுகுவர்த்திகள் மற்றும் அரிசி கிண்ணங்களையும் பயன்படுத்துகிறார்.
வரையறை
thumb|பாரம்பரிய உடையில் மிக்கோக்கள் ஜப்பனிய சொற்களில் மிக்கோ, புயூஜோ என்ற இரண்டு சொற்களும் முறையே  "பெண் மத குருவையும்", "கோவிலின் கன்னியையும்" குறிக்கின்றன. இவைகள் பொதுவாக சீன மொழியில் 巫, 女 என்றும் எழுதப்படுகின்றன அதாவது இது ஷாமன் மதகுருவையும் பெண்ணையும் குறிக்கும். மிக்கோ என்பது தொன்மையாக கடவுளின் குழந்தை அல்லது மதகுருவான குழந்தை என்ற பொருளில் வழங்கப்பட்டு வந்துள்ளது.
மைக்கோக்கள் முந்தைய காலங்களில் ஆவிகளைக் கட்டுப்படுத்தி, ஆவிகள் மற்றவர்களோடு தொடர்புகொள்ள ஓர் ஊடகமாகவும் இருந்துள்ளனர். (இதன் மூலம் அந்த நபர் அந்த காமி அல்லது ஆவியின் தெய்வீக விருப்பத்தை அல்லது செய்தியைத் தொடர்புகொள்வதற்கு நடுநிலை (யோரிமாஷி) ஆக பணியாற்கின்றனர். மேலும் இவர்கள் கோயில்களில் ஒரு தொழில்சார் சேவையாக முக்கோகு எனப்படும் அருள் வெளிப்பாட்டின் மூலமாக "அருட்குறி " சொல்லிவந்தனர் இதில் ஒரு காமி தனது விருப்பத்தைத் தெரிவிக்க இவர்களின் கனவில் தோன்றும். . காலம் செல்ல செல்ல அவர்கள் ஆலயங்களை விட்டு வெளியேறி மதச்சார்பற்ற சமூகத்தில் சுதந்திரமாக வேலை செய்யத் தொடங்கினர். ஆனால் இன்று மிக்கோக்கள் கோயில்களின்  வரவேற்பறைகளின் முகப்பைல் அமர்ந்து காகுரா நடனம் செய்வதைத் தவிர வேறொன்றும் செய்வதில்லை.
ஒரு ஊடகம் அல்லது மைக்கோ அல்லது ஒரு கெக்கி, (இது ஒரு ஆண் ஷாமன்) தவிர, ஒரு டாகுசனின் தளத்தில் எப்போதாவது ஒரு சயானிவாவும் கலந்து கொள்ளலாம்  காமி காரி, டாகுசென் ஆகியோருள்ள விடத்தில் சயானியாவானவர் மிக்கோ அல்லது ஆவி ஏறியுள்ள நபரின் வார்த்தைகளை மற்றவர்களுக்குப் புரியவைக்கும் பணியைச் செய்கிறார். அல்லது செயலற்றவராகவும் இருக்கலாம், ஒரு நபர் திடீரென்று விருப்பமின்றி ஆட்கொள்லப்பட்ட பிறகு அல்லது ஒரு கனவில் ஆட்கொள்ளப்பட்ட பிறகு கொண்ட பிறகு பேசும்போது; தெய்வீக விருப்பத்தை அறிய அல்லது ஒரு தெய்வீக வெளிப்பாட்டைப் பெற ஒரு குறிப்பிட்ட நபரிடம் ஆவி இறங்கத் தூண்டப்படும்போது அவை அந்நபரின் மீது செயலில் இருக்கக்கூடும்.
மைக்கோ பல பெயர்களால் அறியப்படுகிறார்; ஃபேர்சைல்ட் "சன்னதியுடன் இணைக்கப்பட்ட மைக்கோ" க்கான 26 சொற்களையும், "சன்னதியுடன் இணைக்கப்படாத மைக்கோ" க்கான 43 சொற்களையும் பட்டியலிடுகிறது.
ஆங்கிலத்தில், இந்த வார்த்தை பெரும்பாலும் "கோயில் கன்னிகள்" என்று மொழிபெயர்க்கப்பட்டுள்ளது, இருப்பினும் இலவச மொழிபெயர்ப்புகள் பெரும்பாலும் "பெண் ஷாமன்" ( ஷமங்கா) அல்லது "தெய்வீகவாதி".என்ற சொற்றொடரைப் பயன்படுத்துகின்றன.